Undersøkelsen viser også at folk som bor i Oslo og på resten av Østlandet drikker mest. I Oslo svarer 18 prosent at de drikker alkohol mellom tre og seks dager i uken. Det er blitt en trend, spesielt i de større byene, å drikke på hverdager, forteller overlege og medisinskfaglig rådgiver Rune Tore Strøm ved rusakuttmottaket ved Oslo universitetssykehus. Han får medhold fra fastlege og professor i samfunnsmedisin ved NTNU, Steinar Westin. – Den ubehagelige sannheten er at drikkemønsteret har forandret seg de siste tiårene.